מריאם-ובסטר

חברת מריאם-ובסטר (Merriam-Webster, Incorporated) נוסדה בשנת 1831 בעיר ספרינגפילד, מסצ'וסטס, על ידי האחים ג'ורג' וצ'ארלס מריאם, בשם G. & C. Merriam Co. בשנת 1843 רכשה החברה את הזכויות ליצירתו של הלקסיקוגרף נואה ובסטר, An American Dictionary of the English Language, ומאז כל מילוניה מתבססים על מורשת זו. מאז 1964 מהווה Merriam-Webster חברה-בת של אנציקלופדיה בריטניקה בע"מ, ובשנת 1982 קיבלה את שמה הנוכחי. פרסומים החברה מפרסמת מגוון רחב של מילונים וספרי עיון נוספים, ובהם מילוני מילים נרדפות, שימוש בשפה, ביוגרפיה וגאוגרפיה. בשנת 1996 השיקה אתר אינטרנט המספק גישה חופשית למילון ובסטר ולאגרון (תזאורוס) מקוונים, ובהמשך פיתחה גם שירותים דיגיטליים נוספים, כגון אפליקציות ושירותי מובייל. מריאם-ובסטר ידועה גם בתהליך העריכה הייחודי שלה, הכולל איסוף דוגמאות לשימוש במילים ממקורות מודפסים ודיגיטליים, לצורך תיעוד התפתחות השפה האנגלית לאורך זמן. קישורים חיצוניים אתר האינטרנט הרשמי של מריאם-ובסטר אוסף חברת G. & C. Merriam בארכיון ובאוספים המיוחדים של Amherst College הערות שוליים